دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
سنله من
دردله سیزلار اوره گیم گؤزله ریم آغلار گئجه لر خایالین یولچو کیمی یوللاری باغلار گئجه لر
آغلارام گؤزله ریمین قان یاشی سئل تک یاییلار سن گولرسن گولوشون، کؤنلومو داغلار گئجه لر
آغلاییب بیر اولو تک کور دوشه رم گول دیبینه بیر طبیب تک گؤزومو گول شئحی یاغلار گئجه لر
هوسینله اوچارام، گؤیده تاپام بلکه سنی بولوت آلتینداکی آی حالیما آغلار گئجه لر
چوخ شماتت ائله یرلر منی دوستوملا یادیم آمما بو یاره نی فیکرین یئنه یاغلار گئجه لر
بئله دیر غملی حیکایت کی کئچیر منله سنه
چوخ سئوردیم سنیله ن ال-ال اولوب بیر دؤله نم اوره گیم شاد اولا، سنسیز یئمه یه دونیادا غم
نه سنین سئوگی گؤیونده بولوت اولسون نه منیم آلماسین داغلاریمیز زیروه سینی هئچ وده چم
قویمایاق بایقوشو گلسین دامیمیز چئوره سینه ویران ائتسین ائوی وورسون یئرینه شوملی علم
گؤتوره ک قاببالاقا غم قوشونون، غم قوشونو بیر ناخیر تک کی گلیب قیرغینا ، تئج ائیله یه رم
اولمادی! دؤندو منیم باختیم اؤزوم تک قارا اوز غم هارای چکدی، قاباغیمدا قوشون ائیله دی جم
گؤر نه قیسمت یازیلیبدیر بئله آنلیمدا منه
خبر آلدیم کی وئریبلر سنی بیر آیری ائله آیری بیر ائلده وئریرسن ساچیوی گونده یئله
اوقدر گئتمیسن الدن ، کی آیاقدان آپاران گؤز یاشیم سئل تک آخیر اومموسان آمما او سئله
او قدر مندن اوزاق دوشموسن اؤلچوم گتیمز چوخ اوزاقدیر آیاغین بیرده چکیلمز بو تئله
سایماساندا منی، آند اولسون او آللاهه سنی منی گؤردون اؤلورم، غمده یئمه، ناز آز ائله
بئلیم ایریلسه، شماتت ائله مه حاققیدی بو سینا گر غم یوکونو ، تک جانینا آلسا بئله
اؤلورم آغ تورو آچ قوی یئره گل گئت کفنه
کریمی
Filed under: باشقا شاعیرلر,تورکی شعرلر Türkcə şeirlər | Tagged: کریمی,آذربایجان شعرلری,تورکی شعر,سئوگی شعرلری,سئوگی شعری,شعر ترکی,شعر ترکی آذربایجانی,شعرهای ترکی |
azb_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab